钦定古今图书集成/方舆汇编/职方典/第1495卷 > 《通志未载山川 明一统志》
## 钦定古今图书集成/方舆汇编/职方典/第1495卷 > 《通志未载山川 明一统志》

本府。〈南宁县附郭。〉

妙峰山　在府城西

郎目山　：在府城东二十里。山高岫远，如障如屏。

石坡山　在府城南二里。上有望夫石。

《东海子　》，在府城东五里许，轮广五十馀里。每秋雨，水汪濊浩淼，亦曲阳之巨浸也。

黑龙潭　在府东二十馀里。旁有石洞，其上怪石巉岩，林木茂密，潭水渊深，多资灌溉之利。北沼　在府城北迎恩门外。

霑益州

堆涌山　在州东南一百里，延袤二百馀里，峰峦堆突，如涌出然。

龙华山　，在州南五十里。

罗山　在州东北九十里。

伯蒙山　在州东南二百里，高出诸山之上。炎方山　，在州南七十里。

盘江　有二源，北流曰“北盘江” ，南流曰“南盘江” ，环绕诸山，各流千馀里，至平伐横山寨合焉。州据二江之间。

东山河　源出本州，旁有洲，平坦肥沃，约百馀顷，旱涝无虞。

阿交合溪　，旧名些丘溢派江，其源有二：一出嵩盟州，一出马龙州，至府东南十五里，合流入霑益界。

陆凉州

满戍山　，在州北二十里。高出群山，林木郁茂。《罗平州》

淑龙山　在州东七十里。四面险峻，惟东西二门可上下土酋负固之处。

瑞霞山　在州东五十里。山后有泉，水气时入林麓间，映日如霞，因建“白云庵。”

天马山　在州南二十里。

五台山　，在州南三十里。

磨盘山　在州西北隅一里。平地独出，高百寻，州境尽归望中。下有美泉，清洁可嘉。阖郡建玉皇阁于上，钟鼓之声远达四境，游人不绝。笔架山　在州北七里。

玉屏山　在州北五里

纱帽山　在州北十里

马把山　在州北五十里。四面皆山，一峰特出，其上甚灵，祷之即应。

鲁泥河　在州南一里，旋绕城外。

石坝河　在州南四里

清水河　在州东八十里。

以则河　，在州东北六十里。

江底河　为罗平。黄坪大渡。

鲊八达河，　下广南、广西，大渡六恰革河，　往竜洞、法乌大渡、干河，　凡二处，夏秋则泛溢，春冬则干涸。一在州北十五里，一在州南十里

太液湖　在城北，筑堤聚水，周围三里，波涛万状，可制蜡山、火星。

以则江　往，亦佐大渡。

以竜江　往腊庄、竜甸、歹鲁大渡响水　，在州西五十里。

白龙潭　在州西五里

沂泉　在西门外

温泉　在州北六十里。后山如壁，前逼河，地不能数武，而石池天然，水清见底，浴能除病人，云当在安宁之上。

马龙州

木蓉山　在州南十里。平峦叠起，山多木蓉花，故名。

连云山　一名“松子山” ，在州东南十五里。晨夕云气多聚其上，故名。

铁岭山　在州西南十五里。北至黄土坡，南至安南乡，上下二十里，陡如峭壁，石色似铁。华盖山　，一名“寒坡岭” ，在州西十里，旧有兴龙寺，今废址仅存。

石宝山　在州西四十里白塔铺界。形似宝珠，突起平田之中，涧水绕麓，树石参差。

连珠山　在州西六十里。

云锦山　在州南五十里，上有云岩寺。

龙鼎山　在州东四十里。山形如鼎，故名。“摩天峰　” 在州西二十五里乌龙箐旁。孤峰耸出众山之巅。登眺其上，曲靖、霑益、寻甸、陆凉诸境之山，了若指掌。

红石岩　在州南六十里。其山陡峻，中有石壁，广数十丈，怪石嶙嶙，萝树葱蓊。

龙阳洞　在州西十五里。旁有村名“土官寨” ，乃涉氏之旧址也。

观音洞　，在州东三十五里。上下绝壁，人迹难到。

龙洞　在州东南四十里。其洞皆东向西上，有大栗树、汤郎二处之水，从洞后门流入，声吼如雷。洞中漾成大潭，深数丈。中产龙须鱼，细鳞金色，大额长须，味异常鱼。相传洞中有龙，故名。时旱祷求必应。

叠水洞　在州南四十五里。水从岩上叠下，约有数十丈，悬岩瀑布，不啻长空白练，声似雷鸣，形若喷珠，足称异观。

折宗洞　，在州南八十里。洞极高敞，明亮可容万人。

九股龙潭　在州西五十里，即古通泉县之旧地。其潭周围二百馀步，泉水杂出，约有九股，碧波荡漾，浑如玉盘，居民资其灌溉。旁有河水，出州境大山村山涧，经流潭边，西向至左所屯，出下板桥，至中和山，合马龙之水，入寻甸州七星桥，成巨津矣。

涤砚溪　：在红石岩中。前有名僧松岩涤砚其中，因名。

三岔江　在州北一里。一源出鸡头村，一源出杨官田，一源出缪家田，三水会合，因名。

《潇湘河　》即南门外观音桥下河也。

龙潭河　在州西八里。即潇湘水之下流也。响水　在州东二十五里。水从石峡中出，近听如钟鼓声。

寻甸州

洗马山　在州西亦郎里。俗传土人曾据此山。汉兵攻之，谓其无水，土人以“米花洗马” ，攻者疑不敢逼。

仙人岩　在州乞曲里。其山多红绿，翠色可观，故名。

仙人洞　在州西四里许。内有神仙硙碓、石床、石凳、石桌，深二十里，下有水洞，俗呼法吐。白龙洞　在州北五里，水泉涌出，灌溉一州田亩。洞口有一雀，土人呼为龙雀。木落一叶入潭，鸟即衔出。每旱祈祷于此，流为螳螂河。知府锺扁其名曰“涌珠洞。” 三春游赏，络绎不绝。

排额洞　在州东北三十里，自七星桥大河顺流而下，近河半里。其洞中深宽约二丈，高一丈五六尺许，有石笋琳琅，兽蹄鸟迹。

三龙泉　：在州西十里。周围石如砌，其水穿山流出，即为“淑水拖蓝。”

果马溪　在州西南六十里。有泉为溪，名“果马” ，源出果马山。

磨浪水　在废为美县西三十里。

龙吸水　在废归厚县东一百里。二水俱见《明一统志》。

平彝县

龙马山　：一名“白马山。” 在城南二十五里。高十

五里，三峰峙立，中峰独出。昔有白龙马见其间，至今石槽尚存。乡人结庐于其上，曰“万山雄镇。” 席帽山　俗名老哈坡，在城西南一里许，以形如席帽得名。

蒙洞山　在城西北五里。下有洪源洞，高二十馀丈。

落蒙山　在城西一里。今名古城寨。元初建《罗山县》于此。

宗孟山　在亦佐城东南五里。彝呼山之至尊者为《祖慕》，讹为《宗孟》。

旱改山　：在亦佐城东十五里。遇旱，县人祷之辄应。

矣层山　在亦佐城西三里。山有清泉，居人皆汲饮之。《彝》语水为“矣” ，因名。

法图山　：在亦佐城东南百里。岩壁耸高，彝民祷祀祈年处。

龙马山　在亦佐城东五里。石岩壁立，每遇微雨，石上如物蠕蠕欲动。相传龙马出现，故名。块泽坡　在亦佐城西十里。山坡崇陡纡回盘屈之径划成鸟形，故名。其巅为鹦鹉嘴。旧亦佐知县邢伟作亭于上，额曰“若凌霄汉。”

以则坡　在亦佐城南一百五十里，山峻而险，其上有石，或蹲或眠，如人物状者，不可胜纪。其地产兰，四时幽香不绝，亦荒服之胜概也。五里坡　，在亦佐城东百里，陡峻难行。康熙四十年，知县任中宜督工治平，可通舆马。

宣威岭　在城东十五里。滇黔交界迎送之尽。境有亭，曰“万里亭。” 明景泰中，巡按御史洪弼立坊其际，曰“滇南胜境。” 学道寿以仁重修。黔旅至此，觉山平天阔，东望则箐雾嶂云，天限二方也。狮子洞　在城南十里。水从洞出，波光荡漾，上下相映，可舟可渔。

三门洞　：在城西北三十里。

落水洞　，在城西北十五里，有窍九十九，水溢，从窍出。“洪源洞。”

天生洞　：在城东南一百二十里。

韬光洞　，在亦佐城东南二里。必然火，然后可入，不知深远。程封题曰“韬光洞。”

“响水河　” 源出白水，有深潭，天生石坝。

多罗海　长五里许，遇霪雨，则泛滥汪注若海。滇人见陂泽即云“海” ，故名。

十里河　在城西南二里。合清溪河水至罗平，由广西泗城达广东入南海。

黄泥河　在亦佐城东百里，一名“小黄河” ，四时水色常黄。源由乐民所，北绕东归，南入罗平江。蒲织河　在亦佐城东南九十里，中生九节蒲，其状如龙，又如织成，屈曲回环，盘绕水面。块泽河　在亦佐城西南十五里，源发白水驿，达罗平江。

以则江　：在亦佐城南八十里。

双碧潭　：在城东一里。

鲤鱼潭　在清溪之上。天将雨，则水浑，既清即晴。

响水潭　：在城西八里。

黄龙潭　：在峦冈山下。

古城潭　在古城寨下